C 214/132
HU
Az Európai Unió Hivatalos Lapja
2023.6.16.
2023. január 19., csütörtök
75. tudatában van annak, hogy a fokozott átláthatóságra vonatkozó felhívások nem vezethetnek az ügyfelek jogos pénzügyi érdekei védelmének csökkenéséhez, és azoknak a meglévő jogi keretek és az adatvédelmi rendszer hatályán belül kell maradniuk; 76. felkéri a bank képviselőit, hogy fokozzák a Parlamenttel való együttműködést és párbeszédet, különösen a pénzügyi tevékenységek ellenőrzése tekintetében; 77. aggodalmát fejezi ki amiatt, hogy a 2018–2021-es időszakra szóló sokszínűségi és befogadási stratégiában kitűzött célokat nem sikerült teljes mértékben megvalósítani; kéri az EBB-t, hogy tegyen erőfeszítéseket a nemek közötti egyensúly javítása érdekében, különösen a vezetői és vezető tisztviselői szinteken; 78. tudomásul veszi, hogy a Covid19-világjárvány idején csökkent a munkaerő-felvétel, továbbá, hogy a bank által keresett profilok sajátos jellege (kockázatkezelési, megfelelési és informatikai szerepkörök, sok esetben a banki ágazatból és szakosodott szektorokból, amelyek maguk nem szükségszerűen sokszínűek) és a luxemburgi munkaerőpiac verseny­ képessége például olyan korlátok, amelyeket figyelembe kell venni a teljes helyzet értékelésekor; 79. elismeri az adminisztratív és a szakmai kategóriába tartozó alkalmazottak közötti jelentős bérkülönbségekkel kapcsolatos, régóta fennálló aggályokat és panaszokat; felhívja a figyelmet a magas luxemburgi megélhetési költségekre, és megjegyzi, hogy a luxemburgi korrekciós együtthatót 100 %-on rögzítették, noha magasabbnak kellene lennie; rámutat az adminisztratív kategóriában foglalkoztatott alkalmazottak előtt álló kihívásokra, és arra, hogy ez kedvezőtlen hatással lehet az EBB toborzási vonzerejére, valamint az alkalmazottak életszínvonalára; 80. arra bátorítja a bankot, hogy továbbra is tegyen lépéseket annak érdekében, hogy a nemek közötti egyensúly érzékelhetőbb legyen a szervezeten belül; 81. üdvözli, hogy az EBB folyamatosan figyelemmel kíséri a földrajzi egyensúlyt, és a folyamatban lévő és jövőbeli felvételi eljárások során figyelembe veszi az ezzel kapcsolatos adatokat; 82. megismétli az EBB-hez intézett felhívását, hogy biztosítsa valamennyi tagállam megfelelő földrajzi képviseletét az igazgatásában, figyelembe véve a jelöltek kompetenciáit és érdemeit; felhívja a bankot, hogy évente tegye közzé a közép- és felsővezetői pozíciók nemek és nemzetek szerinti megoszlását; 83. tudomásul veszi a sztrájkjogi keretre és a szakszervezetek elismerésére szolgáló keretre vonatkozó két javaslatot, és megítélése szerint az irányítóbizottság időben el fogja fogadni azokat; 84. felkéri a bankot, hogy továbbra is tegyen jelentést a 2021. évi egészségügyi és jóléti felmérés alapján bevezetett végrehajtási intézkedésekről; különösen felkéri a bankot, hogy számoljon be a belső irányítás és a belső felvételi eljárások átláthatóságáról, valamint a „személyzeti elégedettségi felmérések” eredményeinek kezelése terén hozott intézkedésekről; A Parlament ajánlásainak nyomon követése 85. felszólítja az EBB-t, hogy továbbra is számoljon be a Parlament éves állásfoglalásaiban szereplő korábbi ajánlások végrehajtásának állásáról, különös tekintettel az alábbiakra: a) befektetési stratégiájának (gazdasági, környezeti és társadalmi) hatásai és az Unió érdekében a belső piac kiegyensúlyozott és folyamatos fejlődéséhez való hozzájárulás terén elért eredmények; b) a kötelességszegés, az összeférhetetlenség, az adókikerülés, a csalás és a korrupció elleni küzdelem erősítése érdekében elfogadott intézkedések; c) az uniós szakpolitikák végrehajtása során a kkv-k és a jogosult gazdasági szereplők támogatásának megerősítésére, valamint a kkv-k számára nagyobb bürokráciát eredményező új követelmények elkerülésére irányuló intézkedések; d) az ebben az állásfoglalásban megfogalmazott felhívások és kérések nyomon követése; o o
o
86. utasítja elnökét, hogy továbbítsa ezt az állásfoglalást a Tanácsnak és a Bizottságnak, és felszólítja a Tanácsot és az EBB igazgatótanácsát, hogy tartsanak vitát erről az állásfoglalásról.